กลุ่มรับเหมาฯ เทรดคึกคัก รับอานิสงส์รัฐเดินหน้าลงทุนบิ๊กโปรเจ็กต์
กลุ่มรับเหมาฯ เทรดคึกคัก รับอานิสงส์รัฐเดินหน้าลงทุนบิ๊กโปรเจ็กต์
20 พ.ค. 2558

ผู้สื่อข่าวรายงานว่า ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ณ เวลา 10.26 น.อยู่ที่ 21.60 บาท บวก 0.50 หรือ 2.37% มูลค่าการซื้อขาย 160.41 ล้านบาท
ราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ณ เวลา 10.26 น.อยู่ที่ 7.80 บาท บวก 0.05 หรือ 0.65% มูลค่าการซื้อขาย 152.05 ล้านบาท
ราคาหุ้น บริษัท ช.การช่าง จำกัด (มหาชน) หรือ CK ณ เวลา 10.26 น.อยู่ที่ 26.25 บาท บวก 0.25 หรือ 0.96% มูลค่าการซื้อขาย 138.08 ล้านบาท
บล.โกลเบล็ก ระบุในบทวิเคราะห์ (20 พ.ค.) หุ้นกลุ่มรับเหมา (ITD CK STEC UNIQ SEAFCO PYLON) ที่ได้รับอานิสงส์จากการที่รัฐประกาศขับเคลื่อนการลงทุนบิ๊กโปรเจ็กต์ รถไฟฟ้า รถไฟรางคู่ ถนน ทางด่วน มูลค่ารวมหลายแสนล้านบาท 
โดยช่วงบ่ายวันนี้พลอากาศเอก ดร.ประจิน จั่นตอง รมต.กระทรวงคมนาคมจะมีปาฐกถาพิเศษหัวข้อ “นโยบายคมนาคมและโครงสร้างพื้นฐานกับการขับเคลื่อนเศรษฐกิจ” ที่ตลาดหลักทรัพย์ฯ
 